EkBass/fiwiki-20250220-pages-articles huggingface dataset:
Cosmic Voyage

Cosmic Voyage on vuonna 1996 julkaistu, Imaxin tuottama 36-minuuttinen dokumenttielokuva, joka kertoo maailmankaikkeudesta selittäen muun muassa Big Bang -teorian, mustista aukoista ja aurinkokunnasta. Elokuvan kertojana toimii Morgan Freeman. Elokuvan on ohjannut Bayley Silleck. Elokuva on kuvattu 3D-muodossa. Elokuva esitettiin ensimmäisen kerran Smithsonian Institution's National Air and Space Museumissa ja oli ehdolla Oscar-palkinnon saajaksi Best Documentary Short Subject -kategoriassa. == Lähteet == * Luokka:Yhdysvaltalaiset dokumenttielokuvat Luokka:Vuoden 1996 dokumenttielokuvat Luokka:Yhdysvaltalaiset lyhytelokuvat Luokka:3D-elokuvat
But Not for Me

”But Not for Me” on George Gershwinin säveltämä ja Ira Gershwinin sanoittama musiikkikappale vuoden 1930 teatterimusikaalista Girl Crazy. Ginger Rogers esitti kappaleen alkuperäisessä musikaalissa, ja vuoden 1943 elokuvaversiossa sen lauloi Judy Garland. Girl Crazyn naispääosan esittäjä Ginger Rogersin jätti musikaalissa varjoonsa Ethel Merman, joka lauloi Gershwinien kirjoittaman kappaleen ”I Got Rhythm”. ”But Not for Me” ei osoittautunut suureksi hitiksi. Se on noussut singlelistalle vain kerran, vuonna 1942 Harry Jamesin orkesterin esittämänä. Jazzmuusikot ovat ottaneet kappaleen omakseen, ja siitä on useiden muiden George Gershwinin sävellysten tavoin tullut yksi tyylilajin usein soitetuista standardeista. Kappaleen nauhoittaneisiin jazzmuusikoihin kuuluvat muun muassa Miles Davis, Billie Holiday, Ahmad Jamal, John Coltrane ja Lee Wiley. == Lähteet == Luokka:Vuoden 1930 kappaleet Luokka:George Gershwinin säveltämät kappaleet Luokka:Ira Gershwinin sanoittamat kappaleet Luokka:Jazzstandardit
Music Within

Music Within on vuonna 2007 kuvattu draamaelokuva. Elokuvan on ohjannut Steven Sawalich, joka voitti Audience Awardin ohjauksesta. Elokuva julkaistiin suoraan DVD:lle. == Juoni == Tosi tapahtumiin perustuva elokuva sijoittuu 1970-lukuun ja kertoo Richard Pimentelistä (Ron Livingston) joka huomaa yliopistossa olevansa lahjakas puhuja ja kirjoittaja. Hän liittyy armeijaan ja joutuu Vietnamiin jossa Yhdysvallat käy sotaa. Siellä hänen ryhmänsä joutuu kranaattitulituksen kohteeksi, hänen lähellään räjähtää kranaatti ja hän menettää kuulonsa täysin ja pysyvästi. Hän palaa Vietnamista vammaisena ja yritää saada töitä mutta ei vammansa vuoksi saa. Hän palaa yliopistoon jossa hän tapaa Art Honeymanin (Michael Sheen) jolla on aivovamma. Vammansa vuoksi hän on pyörätuolissa jossa istuu baretti päässä. Vammastaan huolimatta Art on sanallisesti lahjakas, hilpeä vitsailija. He alkavat liikkua yhdessä, heidän ja heidän muiden vammaisten ystäviensä kokemansa syrjintä saa Pimentelin ryhtymään aktivistiksi. Hänellä oli oma osansa siinä että vuonna 1990 Yhdysvalloissa hyväksyttiin laki Americans with Disabilities Act (ADA). Sen on tarkoitus varmistaa että vammaisilla samanlainen suoja syrjintää vastaan kun yksilöillä on rodun, ihonvärin, sukupuolen, kansallisen alkuperän, iän ja uskonnon perusteella tapahtuvaa syrjintää vastaan. == Näyttelijät == Lähde: == Lähteet == == Aiheesta muualla == * * Luokka:Yhdysvaltalaiset draamaelokuvat Luokka:Vuoden 2007 yhdysvaltalaiset elokuvat Luokka:Suoraan videolle julkaistut elokuvat Luokka:Elokuvat Vietnamin sodasta Luokka:Metro- Goldwyn-Mayerin elokuvat Luokka:Elokuvat koulusta ja koulutuksesta Luokka:Elokuvat ystävyydestä
Maailmankaikkeuden elämäkerta

Maailmankaikkeuden elämäkerta: Ikuisuuden fysiikkaa () on vuonna 1999 ilmestynyt Fred Adamsin ja Greg Laughlinin kirja kosmologiasta. Teoksen on julkaissut suomeksi Like vuonna 2002 J. Pekka Mäkelän suomennoksena. == Lähteet == == Aiheesta muualla == * Dick Teresi: The First Squillion Years. The New York Times 8.8.1999. * Esko Valtaoja: Kun tähdet sammuvat. Helsingin sanomat 15.2.2003. Luokka:Kirjat tähtitieteestä Luokka:Yhdysvaltalaiset tietokirjat Luokka:Vuoden 1999 kirjat
Leppävirta-Liike

Leppävirta-Liike on Leppävirran kunnassa toimiva poliittisesti sitoutumaton ryhmittymä. Leppävirta-Liikkeen valtuustoryhmä perustettiin alkuvuonna 2004, jolloin Pekka Itkonen, Katrina Rajakannas ja Jorma Nyyssönen (nyk. Rajakannas) erosivat poliittisista ryhmistään. Leppävirta-Liike merkittiin yhdistysrekisteriin joulukuussa 2005.Leppävirta-Liike ry Patentti- ja rekisterihallitus 26.10.2012 Valtuustokaudella 2005-2008 liikkeellä oli 4 valtuutettua. Vuoden 2008 kunnallisvaaleihin ryhmittymä asetti toiseksi eniten ehdokkaita (19), keskustan (34) jälkeen. Kaudella 2009–2012 Leppävirta- Liikkeellä on 3 valtuutettua. Katrina Rajakannas istuu Leppävirran kunnanhallituksessa ja varajäsenenä on Pekka Itkonen. Kunnanvaltuuston jäseniä ovat Katrina Rajakannas, Pekka Itkonen ja Jorma Rajakannas. Kunnallisvaaleissa 2012 Katrina Rajakannas tuli valituksi Vihreiden listoilta. Vasemmiston listalta ehdolla ollut Jorma Rajakannas ja Perussuomalaisten listalta ehdolla ollut Pekka Itkonen eivät tulleet valituiksi valtuustoon. Vuosi Äänet Äänet Valtuutetut 2004 645 12,1% 4 2008 544 9,8% 3 == Lähteet == == Aiheesta muualla == * www.leppavirta-liike.fi Luokka:Leppävirta Luokka:Suomalaiset sitoutumattomien järjestöt
Sung-Hak Mun

Sung-Hak "Tom" Mun (s. 28. heinäkuuta 1990) on eteläkorealainen moottoriurheilija. Hän aloitti karting-uran jälkeen kilpa-uransa vuonna 2007, jolloin hän ajoi Formula Renault 2.0 UK BARC-sarjassa, jossa hän keräsi 34 pistettä ja sijoittui kerran palkintokorokkeelle. Loppupisteissä hän oli sarjan yhdeksäs. Vuonna 2008 Mun ajoi Britannian Formula Renault -sarjaa keräten 68 pistettä ja sijoittuen sarjan 21:ksi. Vuonna 2009 Mun ei ajanut missään sarjassa ja palasi vuonna 2010 Aasiaan kilpailemaan Formula BMW Pacific-sarjassa. Hän sijoittui loppupisteissä sarjan kymmenneksi keräten 49 pistettä ja sijoittuen kerran palkintokorokkeelle. Vuonna 2011 Mun ajoi FIA Formula 2-sarjassa saavuttamatta pisteitä. ==Lähteet== Luokka:Eteläkorealaiset autourheilijat Luokka:Elävät henkilöt Luokka:Vuonna 1990 syntyneet
Sofía Poumpourídou

Sofía Poumpourídou (, s. 12. kesäkuuta 1980 Kazahstanin SNT, Neuvostoliitto) on kreikkalainen naispainija, maailman-, ja euroopanmestari. Poumpourídou voitti sarjan 51 kg maailmanmestaruuden Khalkisissa 2002. Loppuottelussa hän voitti japanilaisen Chiharu Ichōn.World Championship – 2002-11-02 Chalkida (GRE) – Poumpouridou, Sofia (GRE) EM-mitaleita Poumpourídou on voittanut neljä kappaletta, joista yhden kultaisen. Ateenan kesäolympialaisissa 2004 hän hävisi Ranskan Anna Gomis'lle ja Etelä-Korean Lee Na-laelle ollen lopulta 11:s.http://www.sports-reference.com/olympics/athletes/po/sofia- poubouridou-1.html == Lähteet == * Poumpouridou, Sofia (GRE) foeldeak.com * Sofia Poubouridou Biography and Olympic Results Olympics at Sports- Reference.com === Viitteet === Luokka:Elävät henkilöt Luokka:Kreikkalaiset naispainijat Luokka:Vuonna 1980 syntyneet
Békásmegyer

Békásmegyer on Budapestin kaupunginosa sen III osa-alueella. Vuonna 2011 siellä oli 38 169 asukasta. == Historia == Ensimmäiset maininnat Békásmegyerin kylästä on vuodelta 1363. Kylä tuhoutui osmaniaikana, noin 1600-luvun puolivälissä, eikä kylästä ole mainintoja 1690-luvun väestönlaskennassa. Saksalaisia uudisraivaajia asettui alueelle 1740-luvulla. Saksalaiset kutsuivat kylää Krottendorfiksi. Se alkoi kasvaa hiljalleen, ja vuonna 1830 siellä oli 839 asukasta. Vuonna 1941 siellä oli jo 13 089 asukasta, ja vuonna 1950 se liitettiin Budapestiin. == Lähteet == == Aiheesta muualla == Luokka:Budapestin kaupunginosat
Saarto

Saarto voi tarkoittaa seuraavia: *saarto, sodankäyntiin liittyvä toimenpide *saarto, työtaistelun muoto *kauppasaarto, kauppasodan muoto *taloussaarto, yleisemmin taloudellisen painostuksen muoto *Coulombin saarto, fysikaalinen ilmiö ===Sukunimenä=== *Edla Saarto (1884–1970), suomalainen työväenliikkeen aktivisti *Hjalmar Saarto (1883–1956), suomalainen kultaseppä ja keräilijä *Tuula Saarto (1942–2018), suomalainen kirjailija *Veikko Saarto (s. 1934), suomalainen poliitikko ja ministeri (SKDL).
Mika Lamminsivu

Mika Lamminsivu "Lamppari", "Sir Lambard", "Sir Lampola" (s. 30. syyskuuta 1969) on suomalainen kitaristi, joka toimii nykyisin Popedassa äänimiehenä. Ennen Popedaa Lamminsivu on miksannut muun muassa Negativea ja Hanoi Rocksia. Hän soittaa kitaraa bändissä Transworld Identity. Hän on soittanut Michael Monroen ja Dave Lindholmin -yhtyeessä, sekä vierailijana Hanoi Rocksissa, sekä lukuisissa cover-yhtyeissä. Lamminsivu on soittanut myös Graham Bonnetin ja Joe Lynn Turnerin kanssa. Hän on soittanut myös useilla levyillä studiomuusikkona. == Aiheesta muualla == * Luokka:Suomalaiset kitaristit Luokka:Hanoi Rocks Luokka:Popeda Luokka:Vuonna 1969 syntyneet Luokka:Elävät henkilöt
Poliittinen rikos

Poliittinen rikos on rikos, jossa laiminlyödään, rikotaan tai loukataan valtiota, sen hallitusta tai poliittista järjestelmää. Poliittisia rikoksia ovat esimerkiksi maanpetos, kansankiihotus ja terrorismi sekä monarkioissa majesteettirikos. Monissa valtioissa saatetaan määritellä poliittisiksi rikoksiksi ja kriminalisoida sellainen toiminta, joka toisissa valtioissa katsotaan kansalaisoikeuksien piiriin kuuluvaksi, kuten esimerkiksi niin sanottu toisinajattelu. Luokka:Rikokset Luokka:Poliittinen toiminta
Number Ones

Number 1s, #1s tai Number Ones voi viitata: *#1's, Destiny's Childin albumi *#1's, Mariah Careyn albumi **#1's (video), DVD Mariah Careylta *#1s… and Then Some, Brooks & Dunn:n albumi *Reba #1's, Reba McEntiren albumi *Number 1s, SASH!:n albumi *Number Ones, ABBA:n albumi *Number Ones, The Bee Geesin albumi *Number Ones, Janet Jacksonin albumi *Number Ones, Michael Jacksonin albumi **Number Ones (video), DVD Michael Jacksonilta *Number 1's, Stevie Wonderin albumi *#1s, kanadalainen musiikkiohjelma
Peter Reynolds (poliitikko)

Peter Reynolds (s. 12. syyskuuta 1957) on brittiläinen kirjailija ja Cannabis Law Reform -puolueen (CLEAR) johtaja. Hänet valittiin Legalise Cannabis Alliancen johtoon jäsenten äänestyksellä helmikuussa 2011, minkä jälkeen ryhmän nimi muutettiin nykyiseen muotoonsa. Se rekisteröitiin poliittisena puolueena tuona vuonna. Reynolds on toiminut mainosalalla. Hän on oikeistolibertaristi ja on kuulunut Britannian konservatiivipuolueeseen. Hän on lähettänyt teini-ikäisestä alkaen kannabisaiheisia kirjeitä lehtiin ja parlamentaarikoille. Hän on tullut tunnetuksi Press Complaints Commissioniin lähettämistään valituksista, jotka ovat liittyneet hänen epäasianmukaisina pitämiinsä kannabiskirjoituksiin lehdistössä. Reynolds kirjoitti 1990-luvulla On Your Bike -nimistä kolumnia The Independentiin. Hän aloitti Life and Times of Peter Reynolds -blogin kirjoittamisen vuonna 2007; muun muassa kannabista käsittelevä blogi herätti niin laajaa mielenkiintoa, että Reynolds päätti hakeutua Legalise Cannabis Allianceen, joka valitsi hänet johtoonsa. Reynolds julkaisi netissä ensimmäisen valmistuneen romaaninsa (London Games) vuonna 2011. Reynolds syntyi viidestä lapsesta vanhimpana Newportissa, Walesissa. Hän kävi Englannissa Rickmansworth Schoolia. Hän asui kahden vuoden ajan Amsterdamissa. Ensimmäisen avioliittonsa Reynolds solmi ollessaan 19-vuotias. Puoliso oli viisitoista vuotta vanhempi Christine Mary Theresa; avioliitto kesti viisi vuotta ja päättyi eroon. Siitä syntyi lapsi, Thomas, johon isä ei kuitenkaan ole yhteydessä. Reynolds meni uusiin naimisiin vuonna 1985; hän sai toisen puolisonsa, Sharron Myra Janen, kanssa kaksi lasta, Richardin ja Evenin. Pari erosi vuonna 2000. Nykyisin Reynolds asuu Weymouthissa. Luokka:Brittiläiset poliitikot Luokka:Kolumnistit Luokka:Kannabisaktivistit Luokka:Vuonna 1957 syntyneet Luokka:Elävät henkilöt
Peter Reynolds

Peter Reynolds on seuraavien henkilöiden nimi: * Peter H. Reynolds, yhdysvaltalainen lastenkirjailija ja -kuvittaja * Peter J. Reynolds, brittiläinen arkeologi * Peter Reynolds, brittiläinen näyttelijä * Peter Reynolds, brittiläinen poliitikko * Peter Reynolds, walesilainen säveltäjä * Peter Reynolds, australialainen uimari
Şükrü Elekdağ

Mustafa Şükrü Elekdağ (s. 29. syyskuuta 1924) on turkkilainen diplomaatti ja poliitikko. Hän toimi Turkin suurlähettiläänä Japaniin vuosina 1970–1974, ulkoministeriön alivaltiosihteerinä 1974–1979 ja suurlähettiläänä Yhdysvaltoihin 1979–1989. Vuosina 2002–2011 hän istui Turkin suuren kansalliskokouksen jäsenenä puolueenaan Tasavaltalainen kansanpuolue. Elekdağilla on tohtorinarvo taloustieteessä. Hän valmistui Pariisin yliopistosta ja on opettanut Bilkentin yliopistossa. == Aiheesta muualla == * Şükrü Elekdağ Turkin suuren kansalliskokouksen sivuilla Luokka:Tasavaltalaisen kansanpuolueen poliitikot Luokka:Turkin suuren kansalliskokouksen jäsenet Luokka:Suurlähettiläät Luokka:Vuonna 1924 syntyneet Luokka:Elävät henkilöt Luokka:Yli satavuotiaiksi eläneet turkkilaiset
Pierre Gaspard-Huit

Pierre Gaspard-Huit (29. marraskuuta 1917 Libourne – 1. toukokuuta 2017 Pariisi) oli ranskalainen elokuvaohjaaja ja -käsikirjoittaja. Hän työskenteli myös televisiossa. Hän oli naimisissa koomikko Marie-Christine Desmarets’n kanssa. == Elokuvia == * La fugue de Monsieur Perle (1952; ohjaaja) * Christine (1958; ohjaaja, käsikirjoittaja) * Les tortillards (1960; käsikirjoittaja) * Säihkyvät säilät (1961; ohjaaja, käsikirjoittaja) * Shéhérazade (1963; ohjaaja, käsikirjoittaja) * Gibraltar (1964; käsikirjoittaja) == Lähteet == == Aiheesta muualla == * * Luokka:Ranskalaiset elokuvaohjaajat Luokka:Ranskalaiset elokuvakäsikirjoittajat Luokka:Vuonna 1917 syntyneet Luokka:Vuonna 2017 kuolleet
Sulaojan lähde

Sulaojan lähde ( tai Galbmagáldu) on suuri, lampimainen lähde Utsjoella. Se sijaitsee kantatie 92:n varrella kymmenisen kilometriä Karigasniemestä itään. Lampi on noin 250 metriä pitkä ja leveimmillään 50 metriä leveä. Lähde on purkautuvalla vesimäärällä mitattuna Suomen suurin. Se on myös saamelaisten vanha pyhä paikka, ja lähteen vedellä on uskottu olevan parantavia vaikutuksia. ==Lähde== Lähteen vesi on peräisin Luomusjoesta, josta se imeytyy hiekka- ja sorakerrosten läpi. Pohjavettä purkautuu lähdelampeen noin 400 litraa sekunnissa (35 000 m³/vrk). Purkautuvan veden lämpötila on noin 3 °C ympäri vuoden. Lammesta lähtee talvipakkasillakin auki pysyvä Sulaoja ( tai Suttesája), joka laskee tien eteläpuolelle Basijávriin. Sulaojan rannoilla on monimuotoista lähdekasvillisuutta, erityisesti lähdesammalia sekä runsaasti väinönputkea, jota on pidetty pyhänä ja tärkeänä rohtokasvina. ==Retkeily== Sulaojalta koilliseen lähtee 63 kilometriä pitkä Kevon retkeilyreitti Kenesjärvelle. Reitiltä haarautuu rengasmainen Kuivin reitti, joka käy Guivilla. Sulaojalla on myös kaksi kilometriä pitkä luontopolku, jolla kerrotaan lähteestä ja tunturimittarin aiheuttamista tuhoista. ==Vedenottohankkeet== Vuonna 2001 Utsjoen kunta käynnisti hankkeen, jossa suunniteltiin pohjaveden ottoa pullotettavaksi Sulaojan lähteen läheisyydestä. Vettä oli tarkoitus ottaa 1 300 m³/vrk ja pumppauskaivon oli määrä sijaita 120 metrin päässä lähteestä. Hanke herätti voimakasta vastustusta ja kunta vetäytyi hankkeesta. Vuonna 2016 suunniteltiin huomattavasti pienempää vedenottoa, noin 20–30 m³/vrk, jonka hydrologinen vaikutus olisi käytännössä olematon. Metsähallitus hylkäsi maanvuokraushakemuksen keväällä 2017 muinaismuistolain perusteella. Uusi hakemus tehtiin kesäkuussa 2017. Vuonna 2020 Metsähallitus päätti jälleen, ettei Sulaojalle tule vedenottamoa. ==Lähteet== ==Aiheesta muualla== * Suttesgáldu – Sulaojan lähde, Suomen suurin Retkipaikka.fi. Luokka:Suomen lähteet Luokka:Tenojoen vesistö Luokka:Utsjoen luonto
Tyynenmerenpöllönen

Tyynenmerenpöllönen (Megascops cooperi aiemmin Otus cooperi) on pöllöihin kuuluva lintu. Sitä tavataan Costa Ricassa, El Salvadorissa, Guatemalassa, Hondurasissa, Meksikossa ja Nicaraguassa.IUCN viitattu 8.1.2012 Sen elinpiiriä ovat subtrooppiset ja trooppiset kuivat ja kosteat alavat metsät, mangrovemetsät, jotka ovat nousuvedenrajan yläpuolella, ja suot. Se on pelkästään yölintu ja saalistaa lähinnä suuria hyönteisiä, kuten yöperhosia, kovakuoriaisia ja skorpioneja, sekä toisinaan pieniä jyrsijöitä. ==Alalajit== Sillä on kaksi alalajia: *Megascops cooperi cooperi (Ridgway, 1878) *Megascops cooperi lambi (R. T. Moore & J. T. Marshall, 1959) ==Lähteet== ==Aiheesta muualla== * Luokka:Kirkupöllöset
Kuulutetun kuoleman kronikka

Kuulutetun kuoleman kronikka (Cronica de una muerte anunciada) on Gabriel García Márquezin tosipohjainen kaunokirjallinen teos vuodelta 1981. Se on ilmestynyt Matti Brotheruksen suomennoksena 1982. Márquez on käyttänyt kertomuksessa aineistona Miguel Reys Palencian elämää kirjan keskeisen henkilön Bayard San Románin kuvaamisessa. Palencia nosti Márquezia vastaan oikeusjutun, jossa hän vaati itselleen puolet tekijänoikeustuloista ja nimensä kirjaan toiseksi tekijäksi. Asiasta käytiin oikeutta 17 vuotta, ja loppujen lopuksi Palencia hävisi jutun. Korkein oikeus katsoi, että todellisen elämän ainekset eivät muuta sitä, että kirjoittajalla on tekijänoikeus ja myös tulot kuuluvat hänelle.García Márquez voitti oikeusjutun, Helsingin Sanomat 8.1.2012 sivu C 2 Tarinassa Román avioituu köyhän naisen kanssa, mutta havaittuaan ettei vaimo olekaan koskematon, palauttaa tämän vanhemmille. Naisen veljet surmaavat miehen, jonka he katsovat syylliseksi neitsyyden menettämiseen. ==Lähteet== Luokka:Vuoden 1981 kirjat Luokka:Gabriel García Márquezin teokset Luokka:Kolumbialaiset kirjat
Bopha!

Bopha! on vuonna 1993 ensi-iltansa saanut draamaelokuva, joka on näyttelijänä paremmin tunnetun Morgan Freemanin esikoisohjaus. Elokuvan pääosia näyttelevät Danny Glover, Malcolm McDowell, Alfre Woodard, Marius Weyers, Maynard Eziashi, Malick Bowens ja Michael Chinyamurindi. Elokuva kertoo eteläafrikkalaisesta poliisista apartheidin aikana. == Arvioita == Video-oppaassa vuodelta 1994 Bello Romano pitää elokuvaa hajanaisena ja liian mustavalkoisena ja antaa sille kaksi tähteä viidestä, mikä vastaa sanallista arviota ”keskinkertainen”. == Lähteet == == Aiheesta muualla == * * Luokka:Yhdysvaltalaiset draamaelokuvat Luokka:Vuoden 1993 yhdysvaltalaiset elokuvat
Lämäri 3

Lämäri 3 (Slap Shot 3: The Junior League) on vuonna 2008 kuvattu urheilullinen komediaelokuva ja jatko-osa elokuville Lämäri ja Lämäri 2. Elokuvan pääosia esittävät Greyston Holt, Jeff Carlson, Steve Carlson, David Hanson, Lynda Boyd, Leslie Nielsen, Tyler Johnston ja Emma Lahana. Elokuvan on ohjannut Richard Martin. Elokuva julkaistiin suoraan videolle. == Aiheesta muualla == * Luokka:Yhdysvaltalaiset komediaelokuvat Luokka:Vuoden 2008 yhdysvaltalaiset elokuvat Luokka:Jääkiekkoelokuvat Luokka:Suoraan videolle julkaistut elokuvat
Gyöngyöspata

Gyöngyöspata on kylä Pohjois-Unkarissa. Sen pinta-ala on 60,75 km² ja väkiluku on 2 520 (1.1.2011). Kylässä on etnisiä valtaväestön ja romanien välillä ristiriitoja, joita muualta tulleet oikeistolaiset järjestöt ovat ratkoneet väkivaltaisin keinoin. Romaneja paikkakunnalla asuu noin 400.Olavi Koistinen, Kahtia jaettu maa, Helsingin Sanomat 9.1.2012 sivu D 2–3 ==Lähteet== Luokka:Unkarin kylät
MV Rena

MV Rena oli kreikkalaisen rahtivarustamon Costamaren tytäryhtiönsä Dainan kautta omistama rahtialus, joka ajoi karille lokakuussa 2011 Uuden-Seelanin edustalla.Uuden-Seelannin turmalaiva katkesi myrskyssä Laiva katkesi tammikuun 2012 myrskyissä, ja kontit levisivät mereen. Karilleajossa mereen valui 350 tonnia raskasta polttoöljyä. 1 000 tonnia öljystä on pumpattu pois, mutta laivassa on sitä vielä jäljellä 382 tonnia. == Lähteet == Luokka:Hylyt Luokka:Konttialukset Luokka:Vuoden 2011 onnettomuudet Luokka:Laivaonnettomuudet Luokka:Uuden-Seelannin historia
Jacques Dupont (elokuvaohjaaja)

Jacques Dupont (21. huhtikuuta 1921 Ruelle-sur-Touvre – 10. maaliskuuta 2013) oli ranskalainen elokuvaohjaaja. Hän oli Institut des hautes études cinématographiquesin jäsen ja eksoottisen elokuvan spesialisti. Hänen ohjaustensa joukossa ovat Aarniometsän salaisuus (1950), Crèvecoeur (1955) ja Les distractions (1960). == Lähteet == == Aiheesta muualla == * * Luokka:Ranskalaiset elokuvaohjaajat Luokka:Vuonna 1921 syntyneet Luokka:Vuonna 2013 kuolleet
Donald Sinden

Donald Sinden (9. lokakuuta 1923 – 11. syyskuuta 2014) oli brittiläinen näyttelijä. Hän aloitti uransa teatterinäyttelijänä ja teki elokuvadebyyttinsä vuonna 1948. Hänen merkittäviin elokuvarooleihinsa lukeutui esiintyminen Julmassa meressä (1953), joka johti sopimukseen Rank Organisationin kanssa. Sinden oli Rankin johtavia tähtiä vuosina 1954–1958 ja ansioitui varsinkin kevyissä komediarooleissa. Sindenin eräs menestys oli rooli Ralph Thomasin elokuvassa Leivottiin lääkäri (1954). Sinden omistautui Rank-uransa jälkeen teatterille, ja hän liittyi vuonna 1963 Royal Shakespeare Companyyn. Hän esiintyi 1960-luvulta lähtien myös joissain elokuvissa, televisioelokuvissa ja televisiosarjoissa, kuten Two's Company. Sindenistä tehtiin Brittiläisen imperiumin ritarikunnan komentaja vuonna 1979, ja hänet lyötiin ritariksi vuonna 1997. Näyttelijät Jeremy ja Marc Sinden ovat Donaldin lapsia. == Lähteet == == Aiheesta muualla == * * Luokka:Brittiläiset näyttelijät Luokka:Royal Shakespeare Companyn jäsenet Luokka:Vuonna 1923 syntyneet Luokka:Vuonna 2014 kuolleet
Kathryn Adams Doty

Kathryn Adams Doty (s. Kathryn Elizabeth Hohn; 15. heinäkuuta 1920 New Ulm, Minnesota, Yhdysvallat – 14. lokakuuta 2016 Mankato, Minnesota, Yhdysvallat) oli yhdysvaltalainen näyttelijä. Hän kilpaili vuonna 1939 Jesse L. Laskyn ”Gateway to Hollywood” -radiokilpailun kansallisessa finaalissa ja aloitti elokuvauransa nimellä Kathryn Adams. Eräs hänen merkittävistä rooleistaan oli nuoren äidin rooli Alfred Hitchcockin elokuvassa Viidennen kolonnan mies (1942). Adams meni naimisiin näyttelijä Hugh Beaumontin kanssa vuonna 1942, ja hän sai avioliitosta lapset Hunter, Kristy ja Mark. Myöhemmin hän sai maisterinarvon kasvatuspsykologiassa ja työskenteli psykologina. Erottuaan Beaumontista vuonna 1974 hän meni naimisiin Fred Dotyn kanssa. Adams Doty kirjoitti kaksi romaania: A Long Year of Silence ja Wild Orphan. Ensimmäisenä mainittu kirja sijoittuu ensimmäisen maailmansodan aikaiseen Minnesotaan, ja se voitti Midwest Book Awardin vuonna 2005 ja oli lisäksi Minnesota Book Award -finalisti. Kolmas kirja, Becoming the Mother of Me, kuvaa Adams Dotyn omia elämänvaiheita. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset kirjailijat Luokka:Vuonna 1920 syntyneet Luokka:Vuonna 2016 kuolleet
Kathryn Adams

Kathryn Adams (s. Ethalinda Colson; 25. toukokuuta 1893 – 17. helmikuuta 1959) oli yhdysvaltalainen mykkäelokuvissa esiintynyt näyttelijä. Hän syntyi St. Louisissa, Missourissa, ja aloitti elokuvauransa vuonna 1915 työskenneltyään aiemmin lyhyesti musikaaleissa ilman kummempaa menestystä. Adams esiintyi muun muassa elokuvissa The Shooting of Dan McGrew (1915), Divorce and the Daughter (1916), Raffles, the Amateur Cracksman (1917) ja The Man from Downing Street (1922). Hän lopetti elokuvissa esiintymisen vuoden 1925 jälkeen lukuun ottamatta lyhyttä esiintymistä The Squaw Manissa vuonna 1931. Adams kuoli Hollywoodissa sydäninfarktiin. == Aiheesta muualla == * Luokka:Yhdysvaltalaiset mykkäelokuvien näyttelijät Luokka:Vuonna 1893 syntyneet Luokka:Vuonna 1959 kuolleet
HMS Daring (D32)

HMS Daring (viirinumero D32) on Britannian kuninkaallisen laivaston tyypin 45 ilmatorjuntahävittäjä. == Valmistus == Alus tilattiin BAe Systems Naval Shipsiltä (nykyisin BAE Systems Surface Ships) Scotstounista, missä köli laskettiin 28. maaliskuuta 2003. Se laskettiin vesille 1. helmikuuta 2006 kello 14.21 GMT kumminaan Wessexin kreivitär Sophie. Wessexin kreivitär saapui 16. marraskuuta alukselle ja käynnisti seuraavana päivänä aluksen dieselgeneraattorit osana niiden testausta. Alus aloitti 18. heinäkuuta 2007 koeajojen avomeriosuuden (stage 1.1), joka päättyi neljä viikkoa myöhemmin 14. elokuuta. Luokkansa ensimmäisenä aluken piti suorittaa tyyppihyväksyntäkokeet ja erityisesti rasitustestit pääaseen kanssa. Koeajojen aikana alus saavutti suunnitellut 29 solmun nopeuden 70 sekunnissa sekä 31,5 solmun nopeuden 120 sekunnissa. Alus aloitti 30. maaliskuuta 2008 seuraavan koeajosarjan (stage 1.2), josta se palasi 2. toukokuuta. Koesarjaan kuului muun muassa tutkan ja navigointijärjestelmän testaukset, apuaseiden painevaikutusten testaus, aseiden sijaintitestit sekä toimintasäteen testaus. Kolmas testivaihe (stage 1.3) alkoi 26. elokuuta ja päättyi 22. syyskuuta, jolloin testattiin viestijärjestelmät. Alus luovutettiin Kuninkaalliselle laivastolle joulukuussa 2008, jolloin päästiin aloittamaan miehistön koulutus aluksella. Laivasto aloittaisi sen jälkeen vastaanottotestit (stage 2) 2009. == Palvelus == Alus saapui 28. tammikuuta 2009 kotisatamaansa Portsmouthiin. Se otettiin virallisesti palvelukseen 23. heinäkuuta, jolloin Wessexin kreivitär tarkasti aluksen. Alus aloitti operatiivisen palveluksen 31. heinäkuuta 2010 ja pian sen jälkeen 7. syyskuuta 2010 alus kolaroi saapuessaan Marchwood Military Portiin hinaajan kanssa. Alus laukaisi ensimmäisen Sea Viper -ohjuksensa toukokuussa 2011 Ulko-Hebridien edustalla ja sille on asennettu Phalanx CIWS -järjestelmä kummallekin puolelle kansirakenteita. Kuninkaallinen laivasto ilmoitti 6. tammikuuta 2012, että alus lähtee 11. tammikuuta 2012 Portsmouthista ensimmäiseen operaatioonsa. Alus lähetetään Suezin kanavan kautta Persianlahdelle, jossa sen tehtävänä on vapauttaa alueella partioinut tyypin 23 fregatti. == Lähteet == Luokka:Tyypin 45 hävittäjät
Nämforsen

Nämforsen on Ruotsissa Ångermanlandin maakunnassa sijaitseva voimatalouteen valjastettu koski, joka kuuluu Ångermanjokeen. Kosken ympärille on syntynyt Näsåkerin taajama, joka kuuluu Sollefteån kuntaan ja Ådals-Lidenin pitäjään. Ennen kosken valjastamista se oli kuuluisa kuohuistaan ja suuresta kalliopiirrosalueestaan. Voimalaitoksen suunnittelussa ja toteutuksessa huomioitiin muinaiset kalliopiirrokset hyvin. ==Voimalaitos== Nämforsen sijaitsee Ångermanjoessa, jossa sijaitsee 15 vesivoimalaa ja joen valuma- alueella on 50 voimalaa. Ne tuottavat sähköä yhteensä 1 248 megawatin (MW) teholla, mikä tekee vuodessa 6 006 gigawattituntia (GWh) energiaa. Nämforsen oli noin 500 metriä pitkä koski, johon rakennettava voimalaitos valmistui vuonna 1947. Patoaltaan aikaansaama putoamiskorkeus on 22 metriä ja voimalassa on kolme generaattoria, joissa pyörivät Kaplan-turbiinit. Voimalaitos uusittiin vuonna 1973 ja nykyään se tuottaa sähköä 114,6 MW teholla, mikä on noin 9% Ångermanjoen kokonaistuotannosta. Laitoksen vuosituotanto on keskimäärin 604,151 GWh. Sen omistaa Vattenfall Ångermanälven AB. ==Kalliopiirrokset== Kalliopiirrosalue on eräs Pohjois-Euroopan suurimpia. Nykyään tunnetaan vajaa 2 600 piirrosta tai kuviota , mutta yhä edelleen niitä löydetään lisää. Kuvapiirrosalue on kooltaan 350m×250m ja se sijaitsee 500 m pitkän kosken varrella ja kosken alapuolella olevissa saarissa ja rantakallioilla. Kuvakentät ovat jakaantuneet eri kohteisiin seuraavasti: Notönissa on noin 1 100 piirrosta, Brådönissa noin 470 piirrosta, Laxönissa ja kosken pohjois- ja etelärannalla yhteensä noin 950 piirrosta. Kuva-aiheita ovat muun muassa hirvet, veneet, ihmishahmot ja pienet eläimet. Piirroksia tehtiin kivikaudelta pronssikaudelle saakka. == Lähteet == Luokka:Ruotsin kosket Luokka:Ruotsin vesivoimalaitokset Luokka:Ruotsin padot Luokka:Sollefteån kunta Luokka:Ångermanjoen vesistö
The Civil War

The Civil War on vuonna 1990 esitetty yhdeksänosainen televisioon tehty dokumentaarinen minisarja, joka kertoo Yhdysvaltain sisällissodasta. Sarja esitettiin ensimmäisen kerran julkisen tv-kanavan PBS:n televisioverkossa 23. syyskuuta 1990 viitenä peräkkäisenä iltana. Sen jaksojen kesto on yhteensä noin 11 tuntia ja sillä oli 40 miljoonaa katsojaa. Historioitsija David McCullough toimii tarinoiden kertojana, ja kommenttattoreina ovat Ed Bearrs, Barbara Fields, Shelby Foote, Stephen B. Oates ja James Symington. Sarja käsittelee Yhdysvaltain sisällissotaa, ja se ei ota kantaa sodan syihin, eikä esitä siitä tulkintoja systä vaan keskittyy taisteluihin. Se on saanut kuitenkin kiitosta siitä että se on herättänyt ihmisten kiinnostuksen historiaan. Se on saanut lukuisia palkintoja, muun muassa kaksi Emmy- ja Grammy-palkintoa. == Tuotanto == Sarjan ohjaaja Ken Burns oli myös yksi sen käsikirjoittajista, veljensä Ric Burnsin ja Geoffrey C. Wardin ohella. Burns alkoi hankkia rahoitusta sarjalle vuonna 1984, ja kuvauksiin päästiin vuonna 1986. Tuolloin heillä oli alustava käsikirjoitus jo valmiina. Kuvauksien aikana käsikirjoitusta jatkettiin, ja sitä tarkennettiin ja leikkaamaan päästiin vuoden 1987 lopussa. Leikkauksen ohella jatkettiin käsikirjoituksen työstämistä, sekä live- ja arkistomateriaalin kuvaamista vuoteen 1989 asti. Sarjassa käytetään sen ohjaajan paljon käyttämää tekniikkaa, joka ei ole hänen kehittämänsä mutta jota on alettu kutsua hänen mukaansa Ken Burns -efektiksi (Ken Burns effect). Sitä on käytetty dokumenteissa usein jos aiheesta ei ole liikkuvaa kuvaa saatavana. Sillä elävöitetään liikkumatonta kuvaa zoomaamalla ensin valokuvan osaan, jonka jälkeen saatetaan panoroida esimerkiksi valokuvan toiseen kiinnostavaan kohteeseen. == Jaksot == # The Cause – 1861 # A Very Bloody Affair – 1862 # Forever Free – 1862 # Simply Murder – 1863 # The Universe of Battle – 1863 # Valley of the Shadow of Death – 1864 # Most Hallowed Ground – 1864 # War is All Hell – 1865 # The Better Angels of Our Nature – 1865 Lähde: == Ääninäyttelijät == Lähde: == Lähteet == == Aiheesta muualla == * * Luokka:1990-luvun dokumenttiohjelmat Luokka:1990-luvun yhdysvaltalaiset televisiosarjat Luokka:Yhdysvaltain sisällissota
Pirates 3D Show

Pirates 3D Show (tunnetaan myös nimellä Pirates 4D) on vuonna 1999 kuvattu 17 minuutin kestoinen 3D-komediaelokuva. Elokuvan päähenkilöitä esittävät Leslie Nielsen, Eric Idle, Adam Wylie, Brian D. Pollock ja Isaac C. Singleton Jr. Elokuvan on ohjannut Keith Melton. Elokuvaa esitettiin Busch Gardens Tampa Bayn teemapuistossa. Elokuvaa on esitetty myös Linnanmäen huvipuistossa. ==Aiheesta muualla== Luokka:Yhdysvaltalaiset komediaelokuvat Luokka:Vuoden 1999 yhdysvaltalaiset elokuvat Luokka:Yhdysvaltalaiset lyhytelokuvat Luokka:3D-elokuvat
Ethelmary Oakland

Ethelmary Oakland (30. heinäkuuta 1909 – 2. joulukuuta 1999) oli yhdysvaltalainen mykkäelokuvissa esiintynyt lapsinäyttelijä. Hänellä oli rooleja muiden muassa elokuvissa Always in the Way (1915), The World and the Woman (1916) ja The Dummy (1917). Oakland jätti elokuvat 1910-luvun lopulla. == Aiheesta muualla == * Luokka:Yhdysvaltalaiset mykkäelokuvien näyttelijät Luokka:Yhdysvaltalaiset lapsinäyttelijät Luokka:Vuonna 1909 syntyneet Luokka:Vuonna 1999 kuolleet
Cornelis de Jager

Cornelis ("Kees") de Jager (29. huhtikuuta 1921 – 27. toukokuuta 2021Professor Kees de Jager overleden ) oli alankomaalainen tähtitieteilijä. Hän on tehnyt huomattavaa tutkimustyötä hyperjättiläisistä. Hän syntyi Den Burgissa, kävi koulua Alankomaiden Itä-Intiassa ja opiskeli vuosina 1939–1945 matematiikkaa, fysiikkaa ja tähtitiedettä Utrechtin yliopistossa. Hän väitteli tohtoriksi vuonna 1952 ohjaajanaan Marcel Minnaert. De Jager oli perustamassa Solar Physics -lehteä. Hän toimi vuosina 1960–1986 Utrechtin yliopiston professorina ja 1967–1973 Kansainvälisen tähtitieteellisen unionin pääsihteerinä. Hän on Sonnenborghin observatorion entinen johtaja. Hän kuuluu kansainväliseen skeptikkoliittoon Csicopiin (nykyisin The Committee for Skeptical Inquiry, CSI). == Tunnustuksia == * Karl Schwarzschild -mitali 1974 * Jules Janssen -palkinto 1984 * George Ellery Hale -palkinto 1988 De Jagerin mukaan on nimetty asteroidi 3798 de Jager. == Lähteet == Luokka:Alankomaalaiset tähtitieteilijät Luokka:Skeptikot Luokka:Yli satavuotiaiksi eläneet alankomaalaiset Luokka:Vuonna 1921 syntyneet Luokka:Vuonna 2021 kuolleet
Red Bull (yritys)

thumb|right|225px|Red Bull GmbH:n pääkonttori Fuschl am Seessä, Itävallassa. Red Bull GmbH on itävaltalainen Red Bull-energiajuomaa valmistava yritys. Vuonna 2010 myytiin yli 4,2 miljardia tölkkiä yli 161 maassa. Yrityksessä työskenteli 7 758 henkilöä, ja sen liikevoitto oli 3,78 miljardia euroa. Yrityksen pääkonttori sijaitsee Fuschl am Seessä, Itävallassa. == Historia == Itävaltalainen yrittäjä Dietrich Mateschitz halusi tuoda thaimaalaisen Krating Daeng -juoman Euroopan markkinoille. Mateschitz työskenteli saksalaisen hammastahnavalmistajan Blendaxin markkinointijohtajana, ja ollessaan vierailulla Thaimaassa vuonna 1982 hän huomasi, että Krating Daeng (kirjaimellisesti käännettynä "red bull" eli "punainen härkä") auttoi häntä toipumaan aikaerosta. Vuosina 1984-1987 Mateschitz kehitteli juomasta eurooppalaisille kuluttajille sopivaa versiota. Samaan aikaan Mateschitz ja Chaleo Yoovidhya, Krating Daengin omistaja, perustivat Red Bull GmbH:n sijoittamalla kumpikin 500 000 dollaria, ja he saivat haltuunsa 49 prosentin omistuksen. Ylimääräiseksi jäänyt kahden prosentin osuuden sai Chaleon poika Chalermin, mutta Mateschitz valittiin yrityksen johtajaksi thaimaalaisten jäädessä äänettömiksi yhtiömiehiksi. Red Bull GmbH julkisti "itävaltalaisen" version Red Bullista vuonna 1987. Red Bull ei ole yhtä makea kuin Krating Daeng ja sisältää hiilihappoa. Red Bullilla on lähes puolet Yhdysvaltain energiajuomamarkkinoiden markkinaosuudesta, ja joissain maissa sen markkinaosuus on jopa 80 %. Vuonna 2006 Forbes listasi Chaleon maailman 292. rikkaimmaksi ihmiseksi ja arvioi hänen omaisuudekseen yli 2,5 miljardia dollaria. Mateschitz oli sijalla 317. luokka:Itävaltalaiset yritykset Luokka:Elintarvikeyhtiöt
Lielahden kirkko

Lielahden kirkko on evankelisluterilainen kirkko Tampereella Lielahden kaupunginosassa. Punatiilinen kirkkorakennus on arkkitehti Pentti Turusen suunnittelema. Lielahti kuului vuoteen 1950 asti Ylöjärveen. Harjun seurakuntaan liittymisen jälkeen Enqvistin tehtaalta ostetulle tontille rakennettiin seurakuntatalo, jonka piispa Eelis Gulin vihki tilan kirkoksi huhtikuussa 1961. Kirkkosali sai vuonna 1991 pienet urut, jotka osaltaan auttoivat jumalanpalveluselämän säännöllistymistä Lielahdessa. Kirkossa pidetään jumalanpalvelusten ohella iltahartauksia. Saliin mahtuu 160 henkeä ja kirkko on avoinna toiminnan mukaan. == Lähteet == == Aiheesta muualla == *Panoraamakuvia Lielahden kirkolta - Virtuaalinen Tampereen kaupunkiopas: VirtualTampere.com Luokka:Tampereen kirkkorakennukset Kirkko Luokka:Suomen kivikirkot
Shenzhen FC

Shenzhen Ruby FC on vuonna 1994 perustettu kiinalainen jalkapalloseura Shenzhenin kaupungista. Seuran miesten edustusjoukkue pelaa maan toiseksi korkeimmalla sarjatasolla Kiinan ykkösliigassa. Seura on voittanut historiansa aikana yhden Kiinan mestaruuden. ==Historia== Shenzhen Ruby on perustettu tammikuussa 1994 nimellä Shenzhen FC ja seura on sen jälkeen vaihtanut nimeään useaan otteeseen. Se oli kaudella 1994 Kiinan 3. divisioonan pronssilla ja nousi sarjatasoa korkeammalle. Seura debytoi pääsarjassa kaudella 1996 nimellä Shenzhen Feiyada, mutta putosi kauden 1997 ajaksi 2. divisioonana palaten jälleen pääsarjaan nimellä Shenzhen Ping'an. Shenzhenin menestysvuodet ajoittuivat 2000-luvun alkuun, kun Zhu Guanghun valmentama joukkue voitti kauden 2002 mestaruushopean jatkoksi historiansa ensimmäisen mestaruuden kaudella 2004 talousvaikeuksista huolimatta. Menestysvalmentaja Zhu jätti seuran vuonna 2005 siirtyen Kiinan maajoukkueen peräsimeen. Valmentajavaihdoksista huolimatta Shenzhen Jianlibao eteni AFC Champions Leaguessa kaudella 2005 historiallisesti välieriin saakka. Vuoden 2009 alussa pitkään talousvaikeuksista kärsinyt seura siirtyi hongkongilaisten sijoittajien omistukseen. 范育红出任深足主教练兼总经理 Seura otti käyttöön nykyisen nimensä Shenzhen Ruby kauden 2010 alussa. Kaudella 2011 Shenzhen Ruby sijoittui Kiinan Superliigassa viimeiseksi ja putosi sarjasta. ==Meriitit== * Kiinan mestaruus: 2004 ==Entisiä päävalmentajia== * Sven-Göran Eriksson * Juan Ramón López Caro * Clarence Seedorf * Philippe Troussier ==Lähteet== ==Aiheesta muualla== * Seuran kotisivut * Kannattajien kotisivut Luokka:Kiinalaiset jalkapalloseurat Ruby Fc Luokka:Vuonna 1994 perustetut urheiluseurat
WYSIWYM

WYSIWYM on sanoista "What You See Is What You Mean" ("näet mitä tarkoitat") muodostettu akronyymi. Se on vaihtoehtoinen tekstinkäsittelytapa paremmin tunnetulle WYSIWYG-muokkaukselle, jossa dokumentti näytetään ruudulla siinä muodossa, jossa se tulostetaan paperille. WYSIWYM-editorissa käyttäjä kirjoittaa tekstiä rakenteellisella tavalla merkiten tekstiin sen tarkoituksen sen sijaan, että tekstiä muotoiltaisiin suoraan. Esimerkiksi WYSIWYM- editorissa käyttäjä voi merkitä tekstin otsikoksi tietyllä koodilla ja kirjoittajan omalla koodillaan. Tämä edellyttää sitä, että dokumentin rakenne on tiedossa ennen kirjoittamista. Kirjoittajan on myös jollain tapaa kyettävä muodostamaan tekstistä lopullinen muotoiltu versio. Päähyöty WYSIWYM- ajattelusta on esityksen ja sisällön erottaminen. Kirjoittaja voi keskittyä tekstin rakenteeseen ja itse kirjoitustyöhön, sen sijaan, että hänen täytyisi kiinnittää huomiota lopullisen tekstin ulkoasuun ja muotoiluun. Toinen hyöty on se, että samaa sisältöä voidaan helpommin viedä eri tavoin muotoilluiksi dokumenteiksi. luokka:Tekstinkäsittely Luokka:Lyhenteet
Laulu Igorin sotaretkestä

Laulu Igorin sotaretkestä tai Igorin tarina ( tai , Slovo pro Ihoriv poh’id , muinaisven. , Slovo o plŭku Igorevě) on tuntemattoman tekijän kirjoittama sankariruno, joka kertoo ruhtinas Igor Svjatoslavitšin sotaretkestä kumaaneja vastaan vuosina 1185–1186. Se on 1100-luvun lopun Kiovan Rusin (Kiovan Venäjän) kirjallisuuden merkkiteos, ja arvokas myös historiallisena lähteenä. Laulu Igorin sotaretkestä on vaikuttanut monien kirjailijoiden, taiteilijoiden ja säveltäjien teoksiin. Siihen pohjautuu muun muassa Aleksandr Borodinin ooppera Ruhtinas Igor.Otavan Iso tietosanakirja, Otava 1968, osa 3, p. 1080 ==Sisältö ja historia== Tuntemattoman tekijän proosarunoelmaKysymys tekstin proosa- tai runoasusta on kiistanalainen. Kadonneet suppeat vokaalit lukemalla siitä voi löytää myös loppusointuja. Entsiklopedija dlja detei. Tom 9. Russkaja literatura. Tšast 1. Ot bylin i letopisei do klassiki XIX veka. Moskva: Avanta+, 2001, s. 223. ISBN 5-8483-0005-4. kuvaa tappioon päättynyttä sotaretkeä, jonka Novgorod-Severskin ruhtinas Igor Svjatoslavitš teki vuonna 1185 kumaaneja vastaan. Sen pääajatuksena on venäläisten lähteiden mukaisesti hajanaisen Venäjän yhdistäminen taisteluun paimentolaisia vastaan. Teos on luonteeltaan sekä lyyrinen että eeppinen. Sen kuvakieli perustuu pitkälti kansanperinteeseen. Taiteellisesti korkeatasoinen runoelma on vaikuttanut Kulikovon taistelusta kertovaan Zadonštšinaan ja sen kautta eräisiin muihin 1400–1600-luvun kirjallisuuden merkkiteoksiin. Laulu Igorin sotaretkestä säilyi vain yhtenä käsikirjoituskopiona, joka 1790-luvun alussa joutui käsikirjoituskokoelmistaan tunnetun kreivi Aleksei Musin-Puškinin käsiin. Sen ensimmäinen painettu julkaisu ilmestyi vuonna 1800. Alkuperäinen käsikirjoitus tuhoutui Moskovan palossa vuonna 1812. Epäilyt teoksen aitoudesta on kumottu myöhemmissä tutkimuksissa. ==Yhdistäminen eri kansojen kulttuuriperintöön== Runoelma on syntynyt aikana, jolloin itäslaavit eivät vielä olleet jakautuneet venäläisiksi, ukrainalaisiksi ja valkovenäläisiksi. Siksi sitä voidaan pitää näiden kansojen yhteisenä perintönä. Svjatoslav Hordynskyin ja Marko Robert Stechin mukaan kukaan vakavasti otettava tutkija ei kiistä sitä, että laulu on kirjoitettu Ukrainassa ja että semanttisesti ja poeettisesti sen ominaispiirteet ovat ukrainaa. Koska se on Kiovan Rusin kirjallinen merkkiteos, kaikki kolme itäslaavilaista kansakuntaa katsovat sen kuuluvan omaan kirjallisuuteensa. Hordynskyi ja Stech huomauttavat, että poliittisen tilanteen vuoksi tutkimusta ovat kuitenkin hallinneet venäläiset tutkijat. Teos on käännetty useita kertoja nykyukrainaksi, nykyvenäjäksi ja muille kielille. Jaakko Rugojevin venäjästä tekemä suomennos ilmestyi Petroskoissa vuonna 1953Laulu Igorin sotaretkestä, Finna.fi. Viitattu 28.6.2022. ==Suomennos== * Laulu Igorin sotaretkestä. Suom. Jaakko Rugojev. Dmitri Lihatšovin esipuheen suom. Urho Ruhanen. Petroskoi: Karjalais-suomalaisen SNT:n valtion kustannusliike, 1953. ==Lähteet== ==Aiheesta muualla== * Laulu Igorin sotaretkestä Krugosvet-tietosanakirjassa Luokka:Eeppiset runot Luokka:Ukrainalaiset kirjat Luokka:Venäläiset kirjat Luokka:1100-luvun kirjat Luokka:Kiovan Rus
Eurostar (juna)

thumb|Eurostar lähestymässä Chambéryä. Eurostar-junat ovat Kanaalin tunnelin eli Eurotunnelin kautta Lontoon ja Manner-Euroopan väliä kulkevia Eurostar International -yhtiön suurnopeusjunia. Ensimmäiset eurojunat ovat muunnelmia ranskalaisista TGV-junista. Niiden poikkileikkaus on hieman tavallista pienempi, jotta ne sopivat liikennöimään brittiläisen standardin mukaisissa tunneleissa. Junat on alun perin sovitettu myös toimimaan virtakiskon avulla ja niissä on parannettu palosuojausta. Junat ovat pisimpiä ja nopeimpia Britanniassa liikennöiviä junia. Junista käytetään tyyppimerkintöjä TGV TMST, British Rail Class 373 tai Eurostar e300. Eurostar International otti marraskuussa 2015 käyttöön ensimmäisen Siemensiltä tilaamansa uuden tyyppisen Velaro-suurnopeusjunan (Eurostar e320). Junan huippunopeus on 320 km/h. Junia on tilattu kaikkiaan 17 kappaletta, ja niissä on kussakin tilaa 902 matkustajalle. == Lähteet == Luokka:Brittiläinen rautatiekalusto Luokka:Ranskan rautatieliikenne Luokka:Suurnopeusjunat
Tetranitrometaani

Tetranitrometaani eli TNM (CN4O8) on metaanin johdannainen, jossa vetyatomit ovat korvautuneet nitroryhmillä. Yhdistettä käytetään rakettien polttoaineena, orgaanisessa synteesissä ja biokemiallisissa tutkimuksissa. ==Ominaisuudet== Huoneenlämpötilassa tetranitrometaani on kellertävää nestettä, joka liukenee vain vähäisessä määrin veteen, mutta paremmin etanoliin ja dietyylieetteriin. Tetranitrometaanin nitroryhmät vetävät voimakkaasti elektroneja puoleensa, mikä tekee yhdisteestä elektrofiilisen ja se reagoi nukleofiilien kanssa. Se on myös hyvin vahva hapetin. Tetranitrometaani ei itsessään ole kovin helposti räjähtävää, mutta pelkistimien, esimerkiksi hiilivetyjen, läsnä ollessa ja korotetussa lämpötilassa se voi räjähtää.. Viitattu 08.01.2012 Tetranitrometaani on mahdollisesti ihmiselle karsinogeeninen eli syöpää aiheuttava yhdiste. Se ärsyttää keuhkoja ja on myrkyllinen maksalle ja munuaisille. ==Valmistus== Laboratorioissa tetranitrometaania valmistetaan tyypillisimmin etikkahappoanhydridin ja väkevän typpihapon välisellä reaktiolla ja tämä menetelmä oli teollisessakin käytössä Saksassa toisen maailmansodan aikaan. Halvempi tapa valmistaa yhdistettä on kuitenkin etyynin ja typpihapon välinen reaktio. Tetranitrometaania muodostuu myös sivutuotteena nitrattaessa eräitä aromaattisia yhdisteitä, kuten tolueenia valmistettaessa TNT:ä ja väkevän typpihapon ja keteenin välisen reaktion tuotteena. ==Käyttö== Voimakkaana hapettimena tetranitrometaania käytetään avaruusrakettien polttoaineissa. Sitä voidaan lisätä myös dieseliin nostamaan setaanilukua. Tetranitrometaania käytetään nitraavana reagenssina. Se nitraa emäksisissä olosuhteissa nukleofiilisia yhdisteitä ja tietyissä yhdisteissä siitä muodostuu elektrofiilinen ja voimakkaasti nitraava nitroniumioni. Tetranitrometaani on erittäin elektrofiilinen ja luovuttaa nitroryhmänsä helposti nukleofiilien kuten ammoniakin ja muiden emästen vaikutuksesta. Näin voidaan valmistaa muun muassa trinitrometaania eli nitroformia. Yhdiste reagoi proteiinien kanssa nitraten erityisesti tyrosiiniaminohappoja aminohappoketjussa. Nitrausta yhdisteen avulla käytetään biokemiallisessa tutkimuksessa joko estämään tai muuntamaan tutkimuksen kohteen olevan entsyymin toimintaa. ==Lähteet== Luokka:Orgaaniset typpiyhdisteet
Renée Asherson

Renée Asherson (oik. Dorothy Renée Ascherson; 19. toukokuuta 1915 Lontoo – 30. lokakuuta 2014) oli englantilainen näyttelijä. Hän esiintyi teatterissa ensi kertaa vuonna 1935, ja hänellä oli urallaan rooleja muun muassa Shakespearen näytelmissä. Hän esiintyi muun muassa Old Vicissä, Liverpool Playhousessa ja Westminster Theatressa. Ensimmäisen merkittävän elokuvaesiintymisensä hän teki Kohtalon miehissä vuonna 1944. Myöhemmin Asherson esiintyi esimerkiksi elokuvassa Näkemiin, Mr. Greene (1951), televisioelokuvassa Riikinkukot kuriin (1993) ja viimeisimmin elokuvassa The Others (2001). Asherson syntyi Kensingtonissa, Lontoossa, juutalaisille vanhemmille, Charles Stephen Aschersonille ja Dorothy Lilian Aschersonille (o.s. Wiseman). Hän varttui Gerrards Crossissa, Sveitsissä ja Anjoussa ja opiskeli Webber Douglas Academy of Dramatic Artissa. == Lähteet == == Aiheesta muualla == * * Luokka:Vuonna 1915 syntyneet Luokka:Vuonna 2014 kuolleet Luokka:Englantilaiset näyttelijät
Aron Vergelis

Aron Alterovitš Vergelis (, 7. toukokuuta 1918 nykyisen Žitomirin alueen Ljubar – 7. huhtikuuta 1999 Moskova) oli neuvostoliittolainen jiddišinkielinen runoilija ja lehtimies. Aron Vergelis kävi keskikoulun Birobidžanissa, jonne hänen vanhempansa olivat muuttaneet vuonna 1932. Hänen ensimmäiset teoksensa ilmestyivät vuonna 1935 ja ensimmäinen runokokoelma vuonna 1940. Samana vuonna Vergelis valmistui Leninille nimetystä Moskovan pedagogisesta instituutista. Hän osallistui toiseen maailmansotaan, toimitti jiddišinkielisiä radiolähetyksiä ja työskenteli sodan jälkeen Neuvostoliiton kirjailijaliiton juutalaisen osaston sihteerinä. Vergelis oli yksi harvoista juutalaiskirjailijoista, joiden onnistui välttää vuosien 1948–1953 vainot. Vuonna 1955 hän liittyi NKP:n jäseneksi. Vuodesta 1961 lähtien hän työskenteli jiddišinkielisen Sovetiš heimland -kirjallisuuslehden päätoimittajana. Runoilijana Vergelis kertoo lähinnä ajankohtaisista aiheista tai kuvaa juutalaisten perinteistä kulttuuria ja lähihistoriaa. Hän kirjoitti myös kirjallisuuskritiikkiä, matkakuvauksia ja näytelmiä. Romaaneissaan ja lehtikirjoituksissaan hän puolusti neuvostojärjestelmää ja hyökkäsi sionismia ja Israelia vastaan. Sovetiš heimlandin toimittajana hän pyrki edistämään juutalaisten historian, kulttuurin ja kirjallisuuden tuntemusta. Elämänsä loppuvaiheessa Vergelis toimitti yhdysvaltalaisten sponsorien rahoittamaa Di jidiše gas (”Juutalaiskatu”) -lehteä. ==Lähteet== Luokka:Juutalaiset kirjailijat Luokka:Neuvostoliittolaiset runoilijat Luokka:Päätoimittajat Luokka:Vuonna 1918 syntyneet Luokka:Vuonna 1999 kuolleet
Kiangi

Kiangi (Equus kiang) on suurin villiaaseista. Se on elinvoimainen laji, joka luokiteltiin aiemmin aasianvilliaasin alalajiksi. Lajia tavataan Tiibetin ylängön ja lähialueiden vuoristoniityillä ja aavikkoarojen keitailla. Se syö niittyheinää, saraa ja suokasveja. Kiangin säkäkorkeus on noin 150 cm. Eläimen pää on muodoltaan tylppä, ja päästä harteille ulottuva harja on tuuhea ja jäykkä. Väriltään kiangi on muita Aasiassa eläviä villiaaseja tummempi. Karvoitus on selässä ja kyljillä punertavanruskeaa ja vatsapuolella valkeaa. Väriraja tummien kylkien ja vaalean vatsan välillä on jyrkkä. == Lähteet == Luokka:Hevoseläimet
Claren linna

Claren linna on Claressa Englannissa sijaitseva keskiaikainen linna, joka rakennettiin normannivalloituksen jälkeen. ==Historia== Pian normannivalloituksen jälkeen Vilhelm Valloittaja lahjoitti Richard fitz Gilbertille paronikunnan, johon sisältyi maata Kentissä ja Suffolkissa. Puolustaakseen maitaan Richard rakensi linnan Kentin Tonbridgeen ja Claren Suffolkiin. Paikalla mainitaan olleen aidattu mäkilinna vuonna 1090. Nykyisin pelkät perustukset ovat jäljellä. Linnasta on jäljellä kukkula, jonka huipulla on tornin jäänteet. Sitä on ympäröinyt vallihauta. Suuri osa sisempää muuria tuhottiin rautatien ja asemarakennuksen tieltä. Ulkomuurista on jäljellä vain itäkaari. == Lähteet == Luokka:Suffolkin linnat
Salmen silta

Salmen silta on kivinen museosilta Haminassa. Haminan ja Vehkalahden raja kulki sillan kohdalla ennen kuntien yhdistymistä vuoden 2003 alussa. Silta ylittää Salmenvirran, joka on Kirkkojärven laskujoki. Salmen silta on kaksiaukkoinen holvisilta, joka valmistui vuonna 1904 ja otettiin museosillaksi vuonna 1982Liimatainen, 2007, s.65. Sen suurin aukko on 8,4 m ja hyötyleveys 6,7 mAitta, 2004, s.503-503. Kiviholvisillan edeltäjä oli puinen silta, joka paloi vuonna 1902. Uusi silta rakennettiin kivestä rakennusmestari M. Byskatan suunnitelmien pohjalta. Sitä on korjattu ainakin vuosina 1958 ja 1984. Silta on hyväkuntoinen, ja sen liikenne on vilkasta.Liimatainen, 2007, s.66 Salmen siltapaikan kautta kulki Suuri Rantatie ainakin 1700-luvulla. ==Lähteet== * * ===Viitteet=== Luokka:Suomen tieliikenteen museosillat Luokka:Holvisillat Luokka:Haminan rakennukset ja rakennelmat Luokka:Valtakunnallisesti merkittävät rakennetut kulttuuriympäristöt Suomessa Luokka:Haminan liikenne Luokka:Suomen tieliikennesillat